Ne putem schimba genele creând altele noi,
așa cum elegant ne-a arătat Craig Venter.
Un alt mod e să ne schimbăm stilul de viață.
Aceste schimbări pot fi foarte mari și dinamice,
şi nu trebuie să așteptăm prea mult pentru a vedea beneficiile.
Când mănânci mai sănătos, reduci stresul, faci sport și iubești mai mult,
creierul tău primește un flux mai mare de sânge și mai mult oxigen.
Mai mult de atât, creierul se mărește considerabil.
Lucruri considerate imposibile cu câțiva ani în urmă
pot fi măsurate astăzi.
Acest lucru a fost realizat de Robin Williams
cu câțiva ani înaintea noastră.
Sunt câteva lucruri pe care le poți face
pentru a stimula creierul să producă noi celule neuronale
Favoritele mele, precum ciocolata, ceaiul, afinele,
alcoolul în moderație, managementul stresului
și canabinoizi ce se găsesc în marijuana.
Eu sunt doar mesagerul.
(Râsete)
Despre ce vorbeam?
(Râsete)
Iar alte lucruri pot accelera procesul
de distrugere a celulelor creierului.
Suspecții obișnuiți, precum grăsimile saturate și zahărul,
nicotina, opiumul, cocaina, prea mult alcool și stresul cronic.
Pielea primește un flux mai mare de sânge atunci când îți schimbi stilul de viață,
îmbătrânești mai lent și nu faci atât de multe riduri.
Inima ta primește un flux mai mare de sânge.
Poate ameliora o boală cardiacă.
Aceste artere obstruate care le vedeți în stânga sus,
după doar un an devin mai putin obstruate.
Și PET-ul din stânga-jos,
„albastru” indică lipsa fluxului sangvin.
Un an mai târziu, „portocaliu” și „alb” indică flux sangvin maxim.
Am arătat că poți stopa și chiar inversa progresul
cancerului de prostata timpuriu și cancerului de sân,
prin simpla adoptare a acestor schimbări.
Am descoperit că tumora crescută in vitro a fost inhibată
70% în grupul care a făcut aceste schimbări,
în timp ce numai 9% în grupul de control.
Aceste diferențe sunt semnificative.
Chiar și organele genitale primesc mai mult sânge,
astfel crește performanța sexuală.
Una din cele mai eficiente reclame anti-fumat realizate
de Departamentul de Servicii de Sănătate,
arată că nicotina, care contractă arterele,
poate cauza infarct sau accident vascular,
dar produce și impotență.
Jumătate dintre bărbații fumători sunt impotenți.
Cât de sexy e asta?
Urmează să publicăm un studiu
care arată că poți schimba expresia genică la bărbații cu cancer de prostată.
Asta e o „hartă termică”
și diferitele culori din marginea dreaptă indică diferite gene.
Și am descoperit că peste 500 de gene s-au schimbat favorabil
și ca efect au activat „genele bune”, cele care previn bolile,
inhibându-le pe cele care favorizează bolile.
Și aceste noi descoperiri
pot oferi multor oameni noi speranțe și noi opțiuni
Și companii precum Navigenix, DNA Direct și 23andMe,
care realizeaza profile genetice,
le pot indica oamenilor ce ar putea face.
Ei bine, genele noastre nu sunt destinul nostru și dacă facem aceste schimbări,
devin doar o predispoziție, dar dacă facem schimbări mai mari
decât am fi făcut,
putem schimba modul în care genele noastre se exprimă.
Vă mulțumesc!
(Aplauze)